సుందర్‌లాల్ బహుగుణ 1927 జనవరి 9 న <MASK> లోని తెహ్రీ సమీపంలో ఉన్న మరోడా గ్రామంలో జన్మించాడు. కోల్‌కతాలో ఏర్పాటు చేసిన ఒక కార్యక్రమంలో అతను మాట్లాడుతూ, తన పూర్వీకులు బంధ్యోపాధ్యాయ అనే ఇంటిపేరును కలిగి ఉన్నారనీ, సుమారు 800 సంవత్సరాల క్రితం బెంగాల్ నుండి తెహ్రీకి వలస వచ్చారనీ తెలిపాడు.  ప్రారంభంలో, అతను అంటరానితనానికి వ్యతిరేకంగా పోరాడాడు.  తరువాత 1965 నుండి 1970 వరకు తన మద్యపాన వ్యతిరేక ఉద్యమాన్ని గిరిజన మహిళలతో కలసి  చేపట్టాడు.  అతను తన పదమూడేళ్ళ వయసులో, అహింస సందేశాన్ని వ్యాప్తి చేసే జాతీయవాది అయిన శ్రీ దేవ్ సుమన్ మార్గదర్శకత్వంలో సామాజిక కార్యకలాపాలను ప్రారంభించాడు.   అతను భారత స్వాతంత్ర్య సమయంలో ఉత్తర ప్రదేశ్ (భారతదేశం) కాంగ్రెస్ పార్టీతో ఉన్నాడు.  బహుగుణ 1947 కి ముందు వలసరాజ్యాల పాలనకు వ్యతిరేకంగా ప్రజలను సమీకరించాడు.  అతను తన జీవితంలో గాంధేయ సూత్రాలను అవలంబించాడు.
సుందర్‌లాల్‌ బహుగుణ
ఉత్తరాఖండ్ ఉత్తరప్రదేశ్‌ కోల్‌కతా భారత